|  |  |  |  |  |
| --- | --- | --- | --- | --- |
| Številka: | 43001-126/2021-07 |  | oznaka naročila: | A-125/21 S |
| Datum: | 6.07.2021 |  | MFERAC: | 2431-21-000505/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Inženirske storitve pri investicijah na državnih cestah, na G + R cestah Direkcije RS za infrastrukturo 2021 - 2** |

**Vprašanje:**

**JN004189/2021-B01 - A-125/21; datum objave: 21.06.2021**

**Datum prejema: 6.07.2021   12:06**

Spoštovani,  
posredujemo vam vprašanja in prosimo za vaše odgovore oziroma pojasnila:  
  
1. Vprašanje: Vzorec pogodbe, 19. člen  
V drugi alinei je kot možnost za dodatne in nepredvidene storitve upoštevano le povečanje ocenjene vrednosti investicije (več kot 10 %), ni pa upoštevano podaljšanje roka gradnje investicije za več kot 10 % predvidenega časa gradbenih del, kot je bilo to v prejšnjem razpisu.  
Prosimo za proučitev in vključitev možnosti za spremembo pogodbe ter Opisa naročila, točka 6.  
  
2. Vprašanje: Opis naročila  
V točki 3. 5. 1. je navedena zahteva, da inženir pri vrednotenju zahtevka analizira strukturo cene po metodi »Žemva, 2006«.  
Ali naročnik pričakuje, da bo analizo strukture cene pripravil vodja nadzora oz. nadzorniki, ali za to zahteva poseben kader z referencami?  
  
3. Vprašanje: Opis naročila  
V točki 5. je navedeno, da bo naročnik v letu 2022 pričel z ocenjevanjem pogodbenih obveznosti storitev odgovornih nadzornikov.  
Ali pravilno razumemo, da bo ocenjeval storitve odgovornih nadzornikov (vodij nadzora in nadzornikov) za vse zaključene (gradnje) projekte?  
Kdaj bodo znana merila za ocenjevanje?  
  
4. Vprašanje: Seznam odgovornih oseb za izvedbo inženirskih storitev  
V opisu projekta pri zaporedni številki 16 (18-0130 OBJR Most čez Kamniško Bistrico v Stahovici (LJ0109), je navedeno, da mora ponudnik zagotoviti tudi nadzornika nad gradnjo cest, v »Seznamu odgovornih oseb za izvedbo inženirskih storitev«, ki ga mora izpolniti ponudnik, pa je pri sklopu št 16 možno vpisati le nadzornika za gradnjo cestnih objektov, nadzornika za področje elektro instalacij in BIM Managerja.  
Prosimo za uskladitev »Seznamu odgovornih oseb za izvedbo inženirskih storitev« z opisom projekta pri zaporedni številki 16 (18-0130 OBJR Most čez Kamniško Bistrico v Stahovici.  
  
5. Vprašanje: Seznam odgovornih oseb za izvedbo inženirskih storitev  
Prosimo za pojasnilo, ali mora ponudnik pri projektu pri zaporedni številki 25 OBJR Nadvoz preko železnice pri Ravbarkomandi (KP0079), zagotoviti tudi Nadzornika nad izvedbo strojnih inštalacij in strojne opreme (v opisu je navedeno »DA« in »NE«), v »Seznamu odgovornih oseb za izvedbo inženirskih storitev«, ki ga mora izpolniti ponudnik, pa pri sklopu št. 25 le ta ni zahtevan.  
  
6. Vprašanje: Vzorec pogodbe, 12. člen  
Menimo, da so navedene določbe v 2, 3 in 4. odstavku 12. člena vzorca pogodbe nesprejemljive, saj sta znesek ter rok veljavnosti zavarovanja bistveni sestavini, ki sta v primeru bianco menice določeni s pooblastilom za unovčitev menice in jih ni mogoče spreminjati z aneksom temveč je potrebno izdati novo pooblastilo z navedbo ustrezne višine in roka veljavnosti menice.  
Prosimo, da se navedeni odstavki črtajo iz vzorca pogodbe.  
  
7. Vprašanje: 4. člen vzorca pogodbe  
Zadnji odstavek določa, da so pogodbene cene fiksne.  
Naročnika pozivamo, da upoštevaje dejstvo, da gre za dalj časa trajajoče naročilo (52 mesecev), določilo spremeni na način, da določi, da se pogodbena cena revalorizira v skladu s Pravilnikom o načinih valorizacije denarnih obveznosti, ki jih v večletnih pogodbah dogovarjajo pravne osebe javnega sektorja.  
V kolikor naročnik vztraja na fiksnosti cen, naročnika pozivamo, da določilo dopolni na način, da določi odstotek tveganja spremembe cene, ki ga nosi izvajalec in indeks cen, ki se bo uporabil kot podlaga za valorizacijo.  
  
8. Vprašanje: 21. člen vzorca pogodbe  
Naročnika pozivamo, da pojasni ali se pogodbene kazni določene v izpostavljenem členu med seboj seštevajo in če je odgovor pritrdilen, kolikšna je v tem primeru max. vsota vseh pogodbenih kazni.  
Naročnika pozivamo, da na nedvoumen in jasen način zapiše določila v zvezi s kaznimi in določi maksimalno vsoto pogodbenih kazni. Pri tem opozarjamo, da je postavljanje povsem nesorazmerno postavljenih zahtev v nasprotju s temeljnimi pravili tako Obligacijskega zakonika kot načeli javnega naročanja.  
  
9. Vprašanje: Izvajanje nadzora nad premostitvenimi objekti  
Iz opisov projektov sledi, da se sklopi številka: 16, 19, 20, 21, 24, 25, 26, 27, 28, 29, 30, 31, 32, 34, 35, 37, 38, 39, 40, 41, 42 nanašajo na premostitvene objekte in pripadajoče ureditve. Glede na to, da so na navedenih sklopih tehnično najzahtevnejše gradnje premostitvenih objektov, ki so tudi prevladujoči del investicije, prosimo naročnika, da spremeni razpisne pogoje (opis naročila, 3. odstavek točke 3.3.1) tako, da bo vodenje nadzora na navedenih objektih prevzel nadzornik s področja gradnje cestnih objektov in ne nadzornik s področja cest.  
  
Hvala in lep pozdrav.

**Odgovor:**

Ad 1)

Kot dodatne in nepredvidene storitve, ki niso vključene v prvotno naročilo in jih skrben naročnik ni mogel predvideti, naročnik ne bo upošteval podaljšanja roka gradnje investicije. Ponudniki morajo navedeno upoštevati pri pripravi ponudbe in morebitno tveganje vključiti v svojo ponudbeno ceno.

Ad 2)

Naročnik pričakuje, da bodo analizo strukture cene pripravili v ponudbi imenovani kadri, ki pa lahko sodelujejo tudi z drugimi strokovnjaki. Ponudniki morajo navedeno upoštevati v ponudbeni ceni. Naročnik za navedeno ne zahteva posebnega kadra z referencami.

Ad 3)

Tako je. Predmet ocenjevanja bodo pogodbene obveznosti odgovornih nadzornikov za zaključene projekte (gradnje). Naročnik v Opisu naročila najavlja, da bo z ocenjevanjem pričel v letu 2022. Ocenjevanje bo izvedeno na podlagi meril, ki bodo predhodno objavljena v prihodnjih razpisnih dokumentacijah za Inženirja. Le to predvidoma v tem koledarskem letu.

Ad 4)

Pri SKLOPU št. 16 (18-0130, OBJR Most čez Kamniško Bistrico) naročnik ne zahteva odgovornega nadzornika nad gradnjo cest.

Naročnik bo objavil spremembo Opisa projekta SKLOPA št. 16.

Ad 5)

Naročnik pri SKLOPU št. 25 ne zahteva odgovornega nadzornika nad izvedbo strojnih inštalacijskih del.

Naročnik bo objavil spremembo Opisa projekta za navedeni sklop.

Ad 6)

Zakon ne predpisuje v katerem dokumentu mora biti vsebovano pooblastilo za unovčitev menice. Pooblastilo je torej lahko v ločenem dokumentu ali kot del pogodbe. Veljavnost finančnega zavarovanja pa je v naročnikovih dokumentih vedno pogoj za veljavnost aneksa. V kolikor torej izvajalec ne bo želel izraziti volje podaljšati veljavnosti menice, ne bo sklenil aneksa. Naročnik zahteve ne bo spreminjal.

Ad 7)

Pogodbene cene so fiksne. Sprememba pogodbene cene lahko nastopi v primeru dodatnih in nepredvidenih storitev, ki jih mora opraviti inženir pri nadzoru gradnje (storitev IZVEDBA v obračunskem listu) v kolikor se je povečala ocenjena vrednost investicije, ki je predmet nadzora za več kot 10 % (19.člen pogodbe).

Ad 8)

Pogodbene kazni, navedene v 21. členu vzorca pogodbe, bo naročnik sešteval do skupne vrednosti 10% (deset odstotkov) vrednosti pogodbenih del posameznega projekta (sklopa).

Ad 9)

Pri spodaj navedenih sklopih naročnik ne bo zahteval imenovanje strokovnjaka za izvajanje strokovnega nadzora nad cesto. Pri vseh navedenih sklopih je vodja nadzora odgovorni nadzornik nad cestnimi objekti. Le ta mora opraviti izobraževanje pri naročniku za uporabo aplikacija Gradbišča oz. bo le to opravil najkasneje do uvedbe izvajalca gradnje v delo.

|  |  |  |
| --- | --- | --- |
| 19 | 19-0085 | Rekonstrukcija mostu čez Pivko (KP0017) |
| 20 | 18-0032 | Most čez Krko v Podbočju (NM0201) |
| 21 | 13-0034 | Nadvoz preko železnice pri Volčji Dragi (GO0066) |
| 24 | 18-0160 | Rekonstrukcija mostu čez kanal (PT0160) |
| 25 | NOVO | Nadvoz preko železnice pri Ravbarkomandi (KP0079) |
| 26 | NOVO | Rekonstrukcija mostu Motnišnica pri Ločici CE0159 |
| 27 | NOVO | Most čez Savinjo (CE0010) in podvoz v Šempetru |
| 28 | NOVO | Most čez Kamenico pri Božakovem (NM5097) |
| 29 | 18-0016 | Most čez Ročico v Žerjavci (MB0056) |
| 30 | 13-0057 | Most čez potok pri Dornavi |
| 31 | NOVO | Rekonstrukcija dveh prepustov in križišča Gaberšek |
| 32 | 13-0052 | Most čez Bodonski potok pri Zenkovcih MS0329 |
| 34 | 13-0049 | Most čez Črnovo pri Jurgovem |
| 35 | 13-0044 | Most preko Kamniške Bele pri Kamniški Bistrici (LJ0116) |
| 38 | NOVO | Prepust čez potok Kozarice v Vodružu (CE5127) |
| 39 | 18-0110 | Most čez Nevljico v Vrhpolju (LJ0207) |
| 40 | 98-0306 | Nadhod za pešce v Žalcu (CE0007) |
| 41 | 13-0050 | Most čez Kolarico pri Šmiklavžu |
| 42 | 13-0045 | Most čez Pogorelco pri Šmartnem (LJ0208) |

Naročnik bo objavil spremembo Navodil ponudniku in Opisov projekta zgoraj navedenih sklopov.